als_Latn dik_Latn sag_Latn
City nuk dorëzohet për titull.Raport i gjere nga Premier Liga
Pasi u mposht në fundjavë nga Liverpooli, Manchester City iu ka rikthyer fitoreve në kuadër të Premier Ligës.
Citizens kanë triumfuar para shikuesve të vetë në stadiumin Ettihad kundër Leicester City me rezultat prej 2:0.
Me gjithë dominin e lojtarëve vendas, vetëm një rast në 45 minutat arritën ta konkretizojnë.
Ishte mesfushori spanjoll David Silva, ai i cili në kohën shtesë të pjesës së parë realizojë gol pas dy tentimeve për të shënuar, transmeton Telegrafi.
Edhe një pjesën e dytë, të besuarit e trajnerit Manuelle Pellegrini vazhduan me paraqitje të mirë.
Golin e sigurisë dhe fitores për Citizens e shënoi mesfushori spanjoll, Jesus Navas, dy minutat para përfundimit të kohës së rregullt të ndeshjes.
Pas kësaj fitoreje, City mbetet në vendin e dytë me 58 pikë, përkatësisht ka pesë pikë më pak se lideri Chelsea, i cili triumfoi si mysafirë i Wet Ham Unitedit me rezultat prej 1:0.
Pasi mposhtën në fundjavë Manchester Cityn, Liverpooli ka realizuar edhe një fitore në kuadër të Ligës Premier.
Me gjithë dominin e të kuqve, në 45 minutat e para ata arritën ta konkretizojnë vetëm një rast.
Jordan Herderson realizoi edhe një tjetër supergol, pas atij kundër kampionëve të Cityt, transmeton Telegrafi.
Pas devijimit të topit nga një mbrojtës i Burnleyt, Henderson dërgoi një goditje të fuqishme nga rreth 20 metra në minutën e 29-të takimit, të cilën nuk arriti ta ndalë portieri mysafir.
Edhe një pjesën e dytë, të besuarit e trajnerit Brendan Rodgers vazhduan me paraqitje të mirë, e cila rezultoi edhe me një gol. Kësaj radhe realizator ishte sulmuesi Daniel Sturidge, i cili gol me kokë pas një harkimi të saktë të Hendersonit, dhe kështu vendosi
Pas kësaj fitoreje, Liverpool mbetet në vendin e pestë me 51 pikë, po aq sa ka edhe vendi i katërt, Manchester United, i cili barazoi pa gola me Newcastle United.
West Ham Unitedi nuk i ka bërë ballë Chelseat në Boleyn Ground. Ekipi i Jose Mourinhos fitoi me rezultat 1-0.
Të dyja skuadrat patën shanset e tyre për të shënuar gjatë 45 minutave të para. Dhe përkundër se nikoqirët ishin më mbresëlënës, gol shënoi ekipi mysafir.
Pas një kundërsulmi të Bluve, Ramires harkoi nga e djathta dhe Eden Hazard e futi topin në rrjet nga afërsia (23’).
Angazhimi i të dy kundërshtarëve vazhdoi edhe në fraksionin e dytë – vendasit dëshironin të barazonin, kurse mysafirët e kërkonin golin e sigurisë.
Sido që të jetë, as njëra e as tjetra skuadër nuk arriti të shënojë deri në fund të takimit.
Me tri pikët e reja, Chelsea ruan diferencën prej pesë pikësh kundrejt Manchester Cityt që në këtë xhiro mposhti Leicester Cityn (2-0).
Skuadra e Arsenalit ka shënuar fitore të vështirë në udhëtim te QPR, me rezultat 1-2, për ta mbajtur pozitën e tretë në Ligën Premier.
Pjesa e parë ishte e balancuar në përgjithësi, ku të dyja skuadrat patën rastet e tyre, por nuk i shfrytëzuan.
Vlen të përmendet goditja e Mat Phillips nga distanca, e cila u ndalua mrekullisht nga portieri i Arsenalit, David Ospina.
Ndërsa, në anën tjetër, mundësi të mirë pati edhe Santi Cazorla që dërgoi një goditje të fortë në portën kundërshtare, mirëpo portieri Robert Green bëri një pritje fantastike dhe ia mohoi golin.
Në pjesën e dytë, Arsenali realizoi dy gola të shpejtë përmes Olivier Giroud(64’) dhe Alexis Sanchez (69’), ndërsa asistues ishte Kieran Gibbs në të dy rastet.
Sidoqoftë, QPR realizoi një gol përmes Charlie Austin(82’), i cili pranoi një pasim të mirë nga Matt Phillips dhe pastaj shënoi bukur para syve të mbrojtjes së Topçinjve.
Me këtë fitore, Arsenal mbetet në pozitën e tretë me 54 pikë, katër më pak se Manchester City në të dytën.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn